Sixt Hilton Strand suljettuna 1.4. klo 16 alkaen
Hakaniemen Hilton Strand -hotelli suljetaan väliaikaisesti 1.4. klo 16 alkaen. Tästä johtuen myös samoissa tiloissa toimiva Sixt-autovuokraamo suljetaan. Helsingin keskustaa lähin toimipiste on tämän jälkeen Sixt Kalasatama.
Jos olet varannut vuokra-auton ja valinnut noutopaikaksi Sixt Hilton Strandin, toimi näin:
- Mikäli olet valinnut noudon 1.4. ennen klo 16, voit noutaa autosi normaalisti Sixt Hilton Strandista. Huomaathan, että auto täytyy palauttaa toiseen Sixt-toimipisteeseen
- Mikäli olet valinnut toisen noutopäivän tai myöhäisemmän noutoajan 1.4., voit noutaa varaamasi auton Sixt Kalasatamasta.
Voit halutessasi perua varauksesi veloituksetta suoraan sovelluksen kautta. Mikäli sinulla on tällä hetkellä Sixtin vuokra-auto käytössäsi, palautathan sen vuokra-ajan loputtua valitsemaasi toiseen Sixt-toimipisteeseen.
Pahoittelemme myöhäistä ilmoitusta ja Sixt-toimipisteen väliaikaisesta sulkemisesta mahdollisesti johtuvaa harmia.